LIC
బీమా ప్రీమియంలలో ఎల్‌ఐసి రికార్డు!
ముంబై,: జీవితబీమా సంస్థ కొత్త ప్రీమియం రూపంలో జనవరి నెలాఖరునాటికి 27.8శాతం వృద్ధిని నమోదుచేసింది. మొత్తం 13,138.10 కోట్లు వసూలుచేసింది. ఏడాది క్రితం ఇదేనెలతో పోలిస్తే భారీ ఎత్తున వృద్ధిని నమోదుచేసింది. కొత్త బిజినెస్‌పరంగా చూస్తే మొదటి సంవత్సరం ప్రీమియం 10,289.89 కోట్ల రూపాయలుగా ఉంది. ప్రభుత్వరంగంలోని ఎల్‌ఐసి ఈ మొత్తంలో 66.4శాతంగా ఉంది. 8724.59 కోట్లు సమీకరించింది.
ఐఆర్‌డిఎఐ విడుదలచేసిన గణాంకాలను పరిశీలిస్తే ఎల్‌ఐసి కొత్త బిజినెస్‌ ప్రీమియం 6720.28 కోట్లుగా ఉంది. మొత్తం 13,138.10 కోట్లలో 23 ప్రైవేటురంగ బీమా సంస్థలు 4413.50 కోట్లు ప్రీమియం వాటాతో ఉన్నాయి. జనవరి నెలలో చూస్తే ఈ ఏడాది 23.8శాతం పెరిగి మొదటి సంవ త్సర ప్రీమియం 3563.60 కోట్ల కంటే 24శాతం పెరిగింది. ప్రైవేటు బీమా సంస్థల్లో ఎస్‌బిఐ లైఫ్‌ కొత్త బిజినెస్‌ 62.7శాతం పెరిగి 1094.54కోట్లుగా ఉంది. అంతకు ముందు ఏడాది 672.07 కోట్లుగా ఉంది. ఐసిఐసిఐ ప్రుడెన్షియల్‌ లైఫ్‌ కొత్త బిజినెస్‌ 775.41కోట్లుగా ఉం ది. 25.3శాతం పెరిగింది. హెచ్‌డిఎఫ్‌సి స్టాండర్డ్‌లైఫ్‌ 733.58 కోట్లుగా ఉంది. 33.7శాతం పెరి గింది. మాక్స్‌లైఫ్‌ 235.48 కోట్లుగా ఉంది. 2.3శాతంపెరిగింది. బజాజ్‌ ఆలయంజ్‌లైఫ్‌ ప్రీమియం 305.99 కోట్లుగా ఉంది. రిలయన్స్‌ నిప్పన్‌లైఫ్‌ 85.90 కోట్లుగా ఉంది. టాటా ఎఐఎ లైఫ్‌ 105.51 కోట్లు, బిర్లాసన్‌లైఫ్‌ 153.99కోట్లుగా ప్రీమియం వసూళ్లు ఉన్నాయి. మొత్తం పాలసీల సంఖ్యా పరంగా చూస్తే తక్కువగా ఉన్నాయి. 23,60,809 ఫాలసీలు గతఏడాది రాబడితే ఈ ఏడాది 23,40,560 పాలసీలకు తగ్గింది. మొత్తం 24 బీమా కంపెనీలు భారత్‌లో ఉన్నాయి. వీటిలోప్రభుత్వ రంగంలో ఎల్‌ఐసి ఒక్కటే పనిచేస్తోంది.
అన్ని కంపెనీల్లో చేసిన బీమాదార్ల ఏప్రిల్‌, జనవరి కాలం మధ్యప్రీమియం 95,871.62కోట్లనుంచి 1,29,555.09కోట్లకు పెరిగిందని ఐఆర్‌డిఎఐ ప్రకటించింది.